આજકાલ ફેમિલી કોર્ટમાં જે રીતે ડિવોર્સ લેવાના ઢગલાબંધ કેસ આવે છે તે જોઈ ચોંકી જવાય છે અને સાથે ચિંતા પણ થાય છે. હવે શું લગ્ન એટલા તકલાદી થઈ ગયાં છે કે ગમે ત્યારે ગમે તે કારણસર તોડી લગ્નવિચ્છેદ કરી મોકળા થઈ જવું..?? લગ્નના ચાર પાયા પ્રેમ, ત્યાગ, વિશ્વાસ અને સમર્પણ હચમચી ઊઠ્યા છે. નાની નાની વાતને રાઈનો પહાડ બનાવી ડિવોર્સ લેવા દોડે છે. આ જોતાં એવું લાગી રહ્યું છે કે લગ્ન હવે જન્મો જન્મના સાથ નથી રહ્યાં. બહુ ઝડપથી બદલાઈ રહ્યાં છે. સંબંધોનાં સમીકરણોએ આવી સ્થિતિ નિર્માણ કરી છે કે લગ્ન જેવો સંબંધ પણ અતૂટ બંધન નથી રહ્યો.